આ અહેવાલના ફોટોમાં બે મોટાં ઢાંકણાં પડેલાં દેખાય છે. આ જગ્યાએ બે વર્ષ પહેલાં એક ખાડો પડ્યો હતો અને એમાં એક દિવસ સ્કૂલ-બસ ઊતરી ગઈ હતી. સદ્નસીબે બાળકો બચી ગયાં હતાં. ત્યાર બાદ રાતના સમયે એક બાઇકસવાર ખાડામાં ઘૂસી ગયો હતો અને તેને ઈજા થઈ હતી. સ્થાનિક રહેવાસીઓની અને દુકાનદારોની અનેક ફરિયાદ આ મુદ્દે BMCમાં કરવામાં આવી હતી છતાં BMC તરફથી કોઈ જ કાર્યવાહી કરવામાં નહોતી આવી. એને પરિણામે આ બાબતનો અહેવાલ ‘મિડ-ડે’માં પ્રસિદ્ધ કરવામાં આવ્યો હતો. જોકે ત્યાર પછી પણ બે વાર BMCએ થૂંકપટ્ટીનું કામ કર્યું હતું એને લીધે ફરી પાછો ખાડો પડી ગયો હતો. ફરીથી ‘મિડ-ડે’એ એનો અહેવાલ પ્રસિદ્ધ કર્યો હતો અને ત્યારથી આજ સુધી ખાડો પૂરીને BMCએ એ જગ્યાએ બે ઢાંકણાં મૂકી દીધાં હતા, જે આજ સુધી એમ ને એમ જ છે.